AlmaznayaGroza/cyrillic-language-classification huggingface dataset:
Тимин

Тимин, англ. thymine - една з четырьох основ в молекулѣ DNA (три иншы суть: аденин, гуанин и цитозин). В молекулѣ DNA тимин, умѣщеный на едном завитѣ шпиралы творить хемичну вязь зоз аденином, умѣщеным на опозитном завитѣ шпиралы. Послѣдовность четырьох основ творить генетичный код бункы. Формула: C5H6N2O2. Една з пиримидиновых основ, иншак ся называть 5-метил-2,4-диоксипиримидин, 5-метилурацил. Тимин входить до вшиткых живых организмох яко зложка нуклеотидох, коензимох, деоксирибонуклеового кваса. == Жерела и одказы == Тимченко А. Д. Краткий медико-биологический словарь. Киев. Вища школа. 1988. ISBN 5-11-000102-2. Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. ISBN 5-88500-007-7. Thymine. //Глосарий терминох генетикы. англ.

Source: original
Література

Література (з лат. littera = буква) або тыж писаня; в шыршім змыслї слова є то сукупность вшыткых писаных текстів, (з лат. textum = тканина) т.є. вшыткых екзістуючіх писемно зазначеных языковых проявів людства. То єсть література умелецька, наукова, технічна, часописецька, мемоарова і пріватна корешпонденція. В узшім змыслї слова ся літературов звычайно думать література умелецька, т.є. красна література, белетрія. Література тыж дїйствує як іншпірація про другых умелцїв - на мотівы літературных дїл выникають образы, скулптуры, піснї і в модерній добі тыж філмы. === Одборна === Обсягує знаня і факты. Выужывать ся про освіту. Шпеціалным видом є популарно-наукова література про шыроку публіку, як сприступнює одборны інформації легко зрозумілов формов. === Умелецька === Тыж красна література або белетрія; "красна література" є але шыршый термін як белетрія, бо на розлуку од нёй обсягує і поезію. Красна (умелецька) література може мати писемну і устну форму (народна словесность є з векшой части частёв умелецькой літературы). Основным одрїзняючім ознаком умелецькой літературы є їй функція: повнить естетічну функцію, т.є. выторгує свого внимателя з реалного жывота і звыразнює самотный ознак, т.є. себе саму, на укор свого переданя. === Адміністратівна === Комунікачны протоколы, урядны жадости ітд. === Писана === Література захоплена писомнов формов, === Устна === Передавать ся з ґенерації на ґенерацію. == Дїлїня літературы подля добы вынику == Напр. антічна, барокова... модерна література. === Ліріка === Епіка === Росповідать оповіданя. Основов є дїёва лінія, може їх мати і бівше. == Наукы о літературї == Літературов ся занимають многы науковых областей, напр. літературна історія, літературна теорія, літературна крітіка (оцїнёваня літературы) іі. == Референції == Тоты даны суть часточно або цалком основаны на перекладї статї Literatura на чеській Вікіпедії.

Source: original
Діомід (Аляска)

Діомі́д (анґл. Diomede) - варош (де-факто село) у округови Ном, штат Аляска, ЗША. == Історія == На островови Діомід ищи около 3000 рокӯв назад оселили ся Народы Юпік. === Удкрытя Русами и Становліня Цивілізації === Первый раз острӯв Крузенштерна удкрыв Семен Дежнёв пуд час свої Чукотьской Експедиції у 1648 році, на островови товды ужек жили представители туземных народӯв Юпік и Ескімосы. Другый раз острӯв удкрыв Вітус Беринґ и назвав острӯв Діомід на честь сятого Діоміда. Из 1799 по 1867 рокы село Діомід и острӯв были у составови Російськой Рішы. Из 1867 у составови ЗША, за тым ще часть штата Аляска. == Обывательство == По списованёви 2010 року, у варошови жило 115 особ у 38 опшярях у 22 файтах. Густота обывательства становила 16 особ/км². Было 47 хыжӯв (6/км²). Расовый склад обывательства: == Удкликованя == Тоты даны суть часточно або цалком основаны на перекладі статі Дайомід (Аляска) на Украйиньскӯв Вікіпедії (чісло ревізії не было становлене).

Source: original
Малый Раковиць

Малы́й Ра́ковиць авадь Лазы́ (мад. Kisrákóc) (рум. Malîi Rakoveț) (укр. Малий Раковець) - село у Хустському районови (бывшый Иршавскый район), Закарпатьской области, Украйины. == Історія == Село первый раз ся споминать у 1325 році. == Присілкы == Пли́тянкы - бывшоє село у Украйині, споєно из с. Малый Раковиць. У присілкови 126 хыж. Село из давна мало много общого из с. Имстичово и Великый Раковиць. == Обывательство == У селі на 2001 рӯк живе 3086 людий. Состав населеня за матерськым языком: Украйинськый - 99,68% Російськый - 0, 23% Молдавськый - 0,06% == Праздникы == Каждый рӯк у селі иде праздник на Покровы, 14 окто̄вбра, у село до церкви и на праздник идуть процесії из Имстичова, Иршавы, Великого Ракӯвця, Вӯльхӯвкы, Мідяниці и Шырокого. == Удкликованя == Тоты даны суть часточно або цалком основаны на перекладі статі Малий Раковець на Украйиньскӯв Вікіпедії (чісло ревізії не было становлене).

Source: original
WWE

«WWE» («World Wrestling Entertainment») - найвеликый промôушен реслінгу. Ôснована «WWE» была Вінсом МакМеном старшымм 24 января 1963 рôку у ЗША. «WWE» ділит ся на пять бриндўв: «RAW», «SmackDown Live», «NXT», «205 Live» та «Main event». Ôснована Родеріком Джеймсом МакМеном и Тутсом Мондтом в 1952 рôці и спиршу называло ся «Capitol Wrestling Corporation». Типирь «World Wrestling Entertainment» («WWE») є найвеликôв у Гамериці и у всьôму світі фидираційôв професіонального реслінгу. Число любителюв даного вида спорта лише у ЗША складат 13 мільйонів чолôвік, а бôї ся транслювут у бўльш чим 150 краинах.

Source: original
Патроним

Патро́ним, од гр. πατήρ отець и όνυμα имя - часть именованя особы, сформована од крестного имени отця, в дакотрых припадах од далшых предкох по отцьовой линии. Найчастѣйшым видом патронима е имя за отцьом. На середновѣкой Руси патронимы были хоснованы од XI. стороча: Патроним обычайно творить ся з помочов префикса або суфикса, додаваного ку имену отця. Так, перед даколько сторочами патроним Fitzpatrick указовав на Патрикового сына (Patrick's son), Peterson або Petersen быв сын Peter-а, MacDonald або McDonald - сын Donald-а, а Hernando быв отцьом Hernández-а. В сучасности вшиткы тоты даколишны патронимы стали ся обычайныма призвисками. В России доднесь суть в ужитку имя, патроним и призвиско; напримѣр, Петр Ильич Чайковскый, ту Ильич е патронимом, котрый означать, же его отець быв Илья». При славностном ословлѣню давнорускых князей споминали не лем отця, але и дѣда-прадѣда, аж докля было памяти о родѣ предкох. Напримѣр, князь Владимир сын Святослава, внук Всеволода, правнук Олега, праправнук Святослава, прапраправнук Ярослава, прапрапраправнук великого Владимира. То было барз некомфортно, та пак выхабили имена дѣдох-прадѣдох а зостало лем имя отця. Форма патронима зоз суфиксом -енк-, появила ся позднѣйше на Украинѣ, а днесь стала ся уже лем призвиском: Порошенко, Тимошенко, Ющенко. Именованя особы двословнов антропонимнов формов - имя + патроним на -ич або на -ович - у славян ширило ся з востока на запад, а самы имена за отцьом у славян сягають ранного середновѣку. Але повиннов ся стала така форма лем в России. В западных областях Украины зачала быти повинна лем по прилучѣню ку СССР (1939-1944). == Жерела и одказы == Ковалів Ю. І.(уклад.) Літературознавча енциклопедія. Київ: Вид. центр «Академія», 2007. Том 2. 624 с. ISBN 978-966-580-234-1 (T.2) укр. Чучка П. П.: Слов'янські особові імена українців: історико-етимологічний словник. Ужгород: Ліра, 2011. - 432 с. ISBN 978-617-596-041-7 Patronymic. //Merriam-Webster Dictionary online англ. Дьяченко С. В.:Откуда взялось отчество? русс.

Source: original
Гукливый

Гукливый, укр. Гукливий - село в бывшом Воловецком районѣ (од 2020 Мукачовскый) Закарпатской области. == Полога == Село лежить меджи Вододѣлным хребтом и Боржавскыма полонинами, на желѣзничной усѣку Лавочне - Мукачово, о 6 км на сѣвер од мѣстечка Воловець. Сельска радаукр. Гукливська сільська рада89140, Закарпатська обл., Воловецький р-н, с.Гукливий, 200 == История == О заложѣню села говорить Гукливскый лѣтопис - додаток ку стародавной сельськой матрицѣ, што обсягуе записы од XVII. по XIX. стороча. Село заселяло ся од року 1588. В року 1889 три осады - Гуклива, Таламаш и Веретечов - споили ся въедно под назвов Zúgó (Гукливый), подля етимолога Ж. Шебештьена, тота назва походить од водопада. В року 1910 в селѣ были 1604 обывателѣ, з них 1209 Русины, 346 Нѣмцѣ, 39 Мадяре. Подля вѣры 1236 грекокатоликы, 351 израелиты, 17 римокатоликы. В року 1930 - 1621 обыватель, а з того 1347 Русины, 239 Евреи, 13 Чехы и Словаци, 1 Мадяр, 21 - чужинцѣ. Подля вѣры: православна громада: 1136 особ. . == Вызнамны родаци == Емил Балецкый (1919-1981) - мадярскый слависта, русинскый писатель и поет == Памятникы == Деревяна церковь Святого Духа, XVIII. стороча == Жерела и одказы == Sebestyén Zsolt: Kárpátaljai helységnévmagyarázatok. Достал, Ярослав. Підкарпатська Русь (Закарпаття періоду Чехословацької республіки: 1919-1938). Ужгород, «Карпати», 2014. ISBN 978-966-671-374-5 Тронько П. и др. (ред.) Історія міст і сіл України. Том 7. Закарпатська область. К. 1969. == Референции == Тоты даны суть часточно або цалком основаны на перекладї статї Zúgó на мадярьскій Вікіпедії.

Source: original
Ада (язык проґрамованя)

Ада є робустный статічо тіпізованый язык проґрамованя вывинутый в 70. роках на обїднавку Міністерства обороны США. Примарно є становленый про проґрамованя великых mission-critical проєктів, наперек тому ся їднать о універзалный язык проґрамованя. В новшых верзіях была додана підпора про Обєктово орьєнтоване проґрамованя. Быв названый по "історічно першій проґраматорцї“ Адї, ґрофцї з Ловлейс. == Hello, world == Демонштрачный проґрам Hello world в Адї може вызерати наслїднїм способом (про Ada.Text_IO.Put_Line екзістує скороченя, ту є про ясность хоснована повна форма):

Source: original
Синоним

Синонимы од гр. συνωνυμος ровноменный - слова, розличны подля звуковой формы, але тотожны або близкы подля вызнаму, хоснованы про розличованя тых ци иншых змысловых або штиловых одтѣнкох, напримѣр: путь и дорога. Так званы повны, або точны синонимы трафлють ся рѣдко, напримѣр меджи терминами, напр.: орфография - правопис. Обычайно, кедь добрѣ ся вдумаеме во выразы, котры на первый погляд видять ся нам абсолутно ровнозначныма, мож увидѣти, же они не зовсѣм тотожны. Напримѣр, пригварька од М. Лучкая, котра мала бы указати саму идею розличных способох повѣсти тото саме: Што камѣньом у голову, што головов у камѣнь. Поправдѣ, едно и друге - не зовсѣм тото саме. == Виды синонимох == Мож выдѣлити три виды синонимох: Синонимы понятийны (идеографичны), одличуючы ся передо вшиткым лексичным значѣньом, напр. розличнов мѣров властности (великый - гигантичный), розличным припадом хоснованя [плащ - дождьовик) и т.п. Синонимы штиловы (функчны), одличуючы ся сферох хоснованя, их поужитьом в тых ци иншых штилах литературного языка, в наслѣдку чого суть в протикладѣ синонимы-поетизмы и синонимы-прозаизмы, литературны и просторечны слова; серед функчных синонимох мож выдѣлити диалектизмы, архаизмы и варваризмы. Синонимы емочно-оцѣночны, выражаючы, в протикладѣ ку невтралным синонимам, отворене одношѣня говорячого ку особѣ, предмету, яву: мати - мамка - мамочка (ласк.). == Жерела и одказы == Жеребило Т. В.: Словарь лингвистических терминов. Изд. 5-е. - Назрань: изд. ООО «Пилигрим», 2010. - 486 с. ISBN 978-5-98993-133-0 Синономия. //Энциклопедия Кругосвет.

Source: original
Лендєл, Золтан Золтанович

Ле́ндєл Зо́лтан Зо́лтанович (мад. Lengyel Zoltán) (укр. Золтан Ленд'єл) - украйиньскый політик мадяро-русиньского происхождіня, 171. мер Мукачова, член партії «Єдиный центр». == Біоґрафія == Родив ся 5 юла 1946 року у Сваляві. Отиць быв главным бухгалтером на заводови меблю̄в, а мати «учетничков». Учив ся у Львӯвськӯм універзитетови им. Ивана Франка. У апрілёви 2006 главный секретарь Мукачовськой вароськой рады а у новемброви 2008 року избраный мером Мукачова. Гобі - баскетбол, плаваня. == Удкликованя == Золтан Ленд'єл. Добробут і краще життя залежать від кожного з нас Закарпатська обласна організація партії «Єдиний Центр» [Архівовано 7 вересня 2009 у Wayback Machine.]

Source: original
Малый круг

Малый круг в сферичной геометрии - круг, вытвореный ростином сферы ровинов, котра не проходить через центер сферы. Напримѣр: небесна паралела (ровнобѣжник) - то малый круг, ровина котрого паралелна ровинѣ небесного екватора. алмукантарат - то малый круг небесной сферы, ровина котрого паралелна ровинѣ математичного горизонта. видимый рух звѣзд и Сонця - то малый круг небесной сферы, ровина котрого нахылена односно оси свѣта на величину, зависиму од географичной широкости мѣста позорованя == См. тыж == Великый круг Небесна сфера == Жерела и одказы == Глоссарий (по русскы). astronet.ru. [перевірено 2021-04-21]. Небесная сфера (по русскы). Специальная астрофизическая обсерватория РАН. [перевірено 2021-04-21].

Source: original
1898

1898 рік подля ґреґоріаньского календаря - непереступный рік, котрый ся зачінав у суботу. То є 1898 рік нашого лїточіслїня, 898 рік 2. тысячроча, 98 рік XIX. стороча, 8 рік 10-го десятьроча XIX. стороча, 9 рік 1890-х років. == Подѣи == 18. юл - Мария Кюри-Склодовска и Пьер Кюри ознамили, же нима выявленый новый хемичный елемент полоний. 26. децембер - Мария Кюри-Склодовска и Пьер Кюри ознамили, же нима выявленый новый хемичный елемент радий. == Уродили ся == 23. януар - Серґей Михайлович Ейзенштейн - російскый театровый і кінорежісер. 3. апріль - Никола Шугай - русиньскый збойник. == Умерли == 25. май - Фридрих Мюллер - австрийскый лингвиста; еден з найвекшых авторитетох в лингвистицѣ и етнографии своей добы. 30. юн - Отто фон Бісмарк - першый міністер Пруска (1862-1890) і першый в рядї нїмецькых канцлерів (1871-1890).

Source: original
Жестовый язык

Жестовый (знаковый) язык се є язык, што передават значеня жестами рук вєдно з міміков и положенём тіла (напротив звуковуй комунікації). Жестові языкы ся появляют у общинах нечуючых, де ся розвивают дале. Мимо нечуючых и недочуваючых членами сякых общин годні быти ай товмачі, цімборы нечуючых и члены їх фамілій. Жестовый язык можут хосновати ай люде з розладами речи, напримір из афазіёв. Хоть жестові языкы сут неєднакі з устными, они мают тоты самі лінґвістичні особености и хоснуют тоты самі участкы мозґа. У світі ся хоснуют стовкы жестовых языкув, айбо не ушиткі мают даякый правовый статус.

Source: original
Сентиментализм

Сентиментализм, од фр. sentiment чувство, умѣлецкый пруд в европской и америцкой литературе и умѣню в другой половцѣ XVIII. - зачатку XIX. стороча. Одмѣтуючи рационализм добы Просвѣтенства, сентиментализм чинив доминантов «людской природы» не розум, але чувство, и путь ку идеалной и взорной особности гледав через выслободжѣня и вышлайфованя «природных» чувств, одты векшый демократизм сентиментализма и усилованя указати богатый духовный свѣт простого чоловѣка. == Характерны авторы == Представителе: Велика Британия - С. Ричардсон (Памела, або одмѣнена цнота, 1740), Франция - Ж. Ж. Руссо (Юлия, або Нова Елоиза, 1761) и писатели Бурѣ и натиску (найрадикалнѣйшый выяв демократичных тенденций сентиментализма) Германия - Й. В. Гете (Трапоты молодого Вертера, 1774), в России - А. Радищев (Путованя из Петербурга до Москвы, 1790), Н. Карамзин (Небога Лиза, 1792). Зачав пруд сентиментализму роман Сентименталне путованя Франциов ай Италов (1768) англицкого писателя Лоренса Стерна (1713-1768. Во XVIII. сторочу «сентименталне путованя» означало, же путник мав доста часу на роздумы и выяв своих чувств. Роман Стерна описуе вандрованя и росповѣдѣ головной поставы, Йорика, повны широкой гамы доймох, выволаных перипетиями путованя. Розповѣдь Йорика, на роздѣл од попередной литературной традиции - класицистичной ушорености и рационалной рецепции реалиты - приносить химерну мѣшанку интересных историй, фигльох, быстроумности, наплыва чувств и доймох, обдиву и погорчѣня, и живых рефлексий з увидженого. == Сентиментализм на Западѣ и Востоку == Наперек тому, же сентиментализм выник на Западѣ, там литературна критика не звыкла го означовати як окремый пруд, лем говорить о сентименталном романѣ, драмѣ, поезии, циже о сентименталности як категории, котра може быти властива умѣлецкым творам розличных епох и жанрох. В Россию сентиментализм прийшов через великый вплыв западных сентименталных романох и традично ся означав за окремый пруд. В украинской литературѣ жерелом сентиментализма была не европска литература, а передо вшиткым украинскый фолклор з елегичныма и сиротскыма мотивами. Инерция сентиментализму зато ся ту потягла аж до XX. стороча и стала ся нещастным компонентом так званой неповноцѣнной «малороссийщины», против котрой выступили Иван Франко, Леся Украинка и представителе украинской литературы новой добы. == Жерела и одказы == Білоус П.: Сентименталізм. //Білоус П. В.: Вступ до літературознавства: навч. посіб. - Київ: ВЦ «Академія», 2011. - 336 с. - ISBN 978-966-580-367-6 - сс. 261-262. укр. Гром'як Р. Т., Ковалів Ю. І., Теремко В. І. (ред.): Літературознавчий словник-довідник. - Київ: ВЦ «Академія», 2007. - 752 с - ISBN 978-966-580-244-0 - сс. 618-619. укр. Николюкин А. Н. (ред.): Литературная энциклопедия терминов и понятий - Институт научной информации по общественным наукам - Москва: НПК «Интелвак», 2001 ISBN 5-93264-026-X Сс. 960-964. русс.

Source: original
Ахейцѣ

Ахе́йцѣ, дгр. Ἀχαιοί, лат. Achaei, Achivi - едно з четырьох основных племен античной Греции, попри Йонцях, Дорцях и Еолцях. Подля мифологии, Ахейцѣ вели свой род од прародителя Ахея. В Гомеровой Илиадѣ Ахейцями суть называны вшиткы Греци Пелопонеза, понеже в добѣ Троянской войны на полуостровѣ тото племя доминовало. У Гомера Ахейцѣ тыж называются Данайцями. == Жерела и одказы == Козовик І. Я., Пономарів О. Д. (укл.): Словник античної міфології. - К.: Наукова думка, 1985. - 236 с. ISBN 5-12-001101-2 укр. А. А. Немировский. АХЕ́ЙЦЫ (по русскы). Большая российская энциклопедия. [перевірено 2020-02-29].

Source: original
Иновець

Иновець (по словен. Inovce) - село крайном востоку Словакии в окресѣ Собранце. == Полога == Село находить ся на граници з Украинов, на другой сторонѣ находить ся село Новоселиця. На юговостоку од села высить ся верх Голиця (984 м), де мать свой выток Иновскый поток, протѣкаючый селом. Од Иновця до Подгороди, де находить ся поштовый уряд и школа, одстояня 9 км. == История == Село первый раз упоминать ся в документах року 1555. Тогды належало Гуменскому панству рода Другетох. Селяне занимали ся земледѣлством и роботами в лѣсѣ, сушѣньом садовины: каждый газда мав свою сушарню. Подля Елека Феньеша (1851) "Иновець, руське село... од В. Березного на двѣ годины ходу: 251 грекокатолицкый обыватель., 317 га ораницѣ, худый горскый готарь.”. Важны крокы розвою села: 1914 - выбудована мурована школа, котра днесь служить яко сельскый уряд и културный дом. 1958 - отворена нова, векша школа, в котрой днесь находить ся туня убытовня позната яко «Школа в природѣ», котра мать ай шпортовы плацикы, лыжарскы вытягы и е здобна про зимушну и лѣтну рекреацию, организацию фаховых курсох, туристичных вылетох. 1959 - село достало електрику через державну електричну сѣть. 1961 - до села зачав ходити автобус. == Обывательство == Первы штатистичны податкы суть з року 1828, коли в селѣ было 34 газдовства и довъедна 251 обыватель руськой (русинской) народности, грекокатолицкого вѣросповѣданя. Року 1921 - 57 газдовств з довъедна 329 обывателями, з того 311 Русины, 18 чужинцѣ; подля вѣры 318 грекокатолици, 5 римокатолици, 5 израелиты. В 1950-х роках была коммунистичным режимом переведена административна украинизация, русинска народность, язык и школа, а тыж грекокатолицка вѣра были поставлены поза законом. Наслѣдком того року 1991, по падѣ коммунистичного режима, в селѣ быв евидованый 281 обыватель, з того 273 Словаци, 5 Украинцѣ, 2 Русины; подля вѣры 158 православны, 41 грекокатолик, 1 римокатолик, 81 без вызнаня. Подля списованя року 2011 обывательство чинить 213 особ, з них 168 Словаци, 36 Русины, 3 Украинцѣ, а ку русинскому языку яко материнскому ся приголосили 110 особ. == Памяткы == Церковь Св. Архангела Михаила з року 1836, находить ся в реестрѣ народных културных памяток. == Вызначны родаци == В селѣ родив ся Мориц Баллаги (мад. Ballagi Mór 1815-1891), мадярскый языкознатель, академик МАН (1858). Занимав ся лексикографиов, мадярсков грамматиков, зберав мадярскы пословицѣ. Автор Повного словника мадярского языка, и еще многых иншых. == Жерела и одказы == Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. ISBN 80-85137-15-1 Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest, 1851. Сайт сельского уряду Топографична мапа Иновця Туристична мапа Иновця

Source: original
Келты

Ке́лты, грец. Κελτοί, лат. Celtae - близкы языково и материалнов културов индоевропейскы племена, в старовѣку занимавшы велику територию в Западной и Середньой Европѣ. == История == Найстаршым археологичным свѣдчѣньом о Келтах е Галштатска култура (750 до н. е.). Были то бойовны племена и они едны з первых научили ся обробляти желѣзо, а то была една з причин их панованя. Они установили торговлю зоз Старовѣков Грециев и контроловали вшиткы торговы пути вздовж рѣк Рона, Сейна, Рин и Дунай. В V. сторочу до н. е. Келты зачали експанзию и поступно росширили ся на значну часть Европы (см. мапу). Од V. до I. стороча до н. е. археологичны артефакты Келтох означують понятьом Латенска култура. == Сполоченство и култура == З документалных свѣдчѣнь о Келтах од Цезаря, знаеме, же келтскы племена мали вождя (краля), а сполоченство складовали друиды лат. druides (священици и учителѣ), вояци лат. eques (ѣздцѣ) и просты люде лат. plebs (земледѣлцѣ). Кельтськы племена не были споены в державу, але мали сполочну материалну културу, язык и вѣру. На добытых новых землях в контактах з автохтонами на дакотрых териториях асимиловали их до свойой културы, але векшинов Келты ся змѣшовали з автохтонами й так ся формовали новы културы. Вплыв Келтох на вывой европскых народох быв величезный. Меджи нынѣшныма народами, чий язык заховав найвеце од келтского суть Иры, горяне Шкоции, жителѣ острова Мен, Велшане и Бретонцѣ. == Интересны факты == Археологы объявили осады Келтох на горѣ Галиш-Ловачка под Мукачовом и вздовж рѣчкы Ботар меджи селами Новое Клиново и Черна Виноградовского района. Тоты осады датованы од III. до I. стороча до н. е. и належать ку Латенской културѣ, а их ествованя через цѣлы стороча свѣдчить о великом вплывѣ, ширеном на выход. == Жерела и одказы == Моця О. П.: Кельти //Енциклопедія історії України ( Т. 4: Ка-Ком ) - К.: В-во "Наукова думка", 2007. - 528 с.: іл.. - Одчитане: 29.04.2020укр. Celt. Encyclopædia Britannica, inc.. November 21, 2019. [перевірено 2020-04-28]. англ. КЕЛЬТЫ. Энциклопедия Кругосвет. [перевірено 2020-04-28]. русс. Тіні забутих кельтів. УКРІНФОРМ. [перевірено 2020-04-29]. укр.

Source: original
Колорадо-Спрінґс

Колорадо-Спрінґс (анґл. Colorado Springs) (ісп. Colorado Springs) - варош у окрузі Ел-Пасо, Штат Колорадо, ЗША. == Історія == Варош основато у 1871 році ге туристичноє місто, позад многочисленных анґліцькых турістӯв варош прозвали «Малинькым Лондоном», другым по Пайкс-Пік є природный парк-монумент «Сад Богӯв». По битві на Перл-Гарбор у варошови и у окресі строять воєнні базы. == Обывательство == У варошови на 2020 рӯк живе 478,961 чилядник, из них по рассі: • Білі - 78,8% • Афроамериканци - 6,3% • Азіаты - 3,0% • Індійці - 1,0% • Выходци из Тихоокеаньскых островӯв - 0,3% • Инні - 5,5% == Удкликованя == Тоты даны суть часточно або цалком основаны на перекладї статї Колорадо-Спрінгс на Украйинськӯв Вікіпедії (чісло ревізії не было становлене).

Source: original
Авторітарізм

Авторітарізм (од лат. autoritas - повна влада, вплыв) - діктаторьска форма панованя, політичный признак режиму, при котром влада проголошує ся право на владу. Кероваючи країнов, авторітарізм може быти або мілітарным, або єднопартійным. Жытелї потїшені вонкашнов сітуаціов або легковажно. У даякых припадків воєнні домінуют. Авторітарный режім не обовязково повинен надїяти ся на помуч од своїх жытелїв або зависїти од них, обы ся обстали при владі. == Авторітарізм і тоталітарізм == Авторітарізм розлучат ся міджі тоталіралізму тым, што він не стремити ся тоталного контроля над житям сполочностї. Тоталітарізм раховати ся крайнім варіантом авторітарізму. Головнов одліков сістем є брак засягованя в особисте жытя жытелїв у авторітарной державы.. == Державы з авторітарнов формов панованя == Сіверна Корея Іран Росія Білорусь Сірія Куба Вєтнам Уґанда

Source: original